b'\n_START_ARTICLE_\nStraight Edge\n_START_SECTION_\nBev\xc3\xa6ggrunde\n_START_PARAGRAPH_\nStraight-edgers har mange forskellige bev\xc3\xa6ggrunde til at blive og v\xc3\xa6re Straight Edge._NEWLINE_Punk-kulturen, der opstod i Englands arbejderkvarterer har altid v\xc3\xa6ret pr\xc3\xa6get af stor indtagelse af alkoholiske drikke og har egentligt v\xc3\xa6ret ligeglad med hvad, bare det var billigt, og man blev fuld af det. Senere er det ogs\xc3\xa5 blevet udbredt, som det er blandt unge generelt i dag, at indtage stoffer. Denne ligegyldighed med en selv har f\xc3\xa5et mange til at blive straight-edgers. Med andre ord er et af kerneelementerne i Straight Edge-livsstilen selvkontrol._NEWLINE_Ligeledes var mange, der blev straight-edgers tr\xc3\xa6tte af, at den eneste m\xc3\xa5de, punkere kunne have det sjovt p\xc3\xa5, var ved at drikke sig fulde eller ryge sig sk\xc3\xa6ve. Samtidig mener de, at de mentalt kan have en mere klar tilgang til verden, fordi de ikke er p\xc3\xa5virkede. Dette er samme baggrund for at nogle straight-edgers bliver vegetarer eller s\xc3\xa6rligt veganere._NEWLINE_Andre bliver det af mere private grunde, fx fordi ens for\xc3\xa6ldre er d\xc3\xb8de af alkoholmisbrug eller stofmisbrug eller fordi det simpelthen er sundere for kroppen.\n_START_SECTION_\nX\'et\n_START_PARAGRAPH_\nEt specielt kendetegn for straight-edgers er et X, ofte 3 i sammenh\xc3\xa6ng (XXX). Dette markeres ofte p\xc3\xa5 h\xc3\xa5ndens eller h\xc3\xa6ndernes overflade eller p\xc3\xa5 tatoveringer. Da hardcore punk er n\xc3\xa6rt forbundet med Straight Edge, bruger nogle hardcore bands, selvom de ikke er Straight Edge, stadig X\'et.\n_START_SECTION_\nOprindelse\n_START_PARAGRAPH_\nBrugen af X\'et menes at stamme fra hardcorens begyndelse i 1980\'erne, hvor mindre\xc3\xa5rige enten ikke m\xc3\xa5tte komme ind til hardcore-koncerter eller m\xc3\xa5tte p\xc3\xa5 den betingelse, at de fik markeret et stort, fedt X p\xc3\xa5 deres h\xc3\xa6nders overflade, s\xc3\xa5 bartendere og udsmidere kunne se, at de ikke m\xc3\xa5tte k\xc3\xb8be eller drikke alkoholiske drikke._NEWLINE__NEWLINE_S\xc3\xa5ledes blev symbolet p\xc3\xa5 Straight Edge et X.\n_START_SECTION_\nBetydning\n_START_PARAGRAPH_\nX\'et bruges som regel i tredobbel sammenh\xc3\xa6ng: XXX. Hvert X har sit budskab, men hvad budskabene lige pr\xc3\xa6cis er, er det ikke alle der er fuldst\xc3\xa6ndigt enige om. De fleste mener, de st\xc3\xa5r for ryg ikke, tag ikke stoffer, drik ikke i vilk\xc3\xa5rlig r\xc3\xa6kkef\xc3\xb8lge. Andre mener et af X\'ene b\xc3\xb8r v\xc3\xa6re budskabet om ingen fri sex, hvorved to af de andre l\xc3\xa6gges sammen under \xc3\xa9t X. Den sidste er omdiskuteret, men menes at stamme fra en Minor Threat-sang, hvor forsangeren, Ian Mackaye, synger: "don\'t drink / don\'t smoke / don\'t fuck".\n_START_SECTION_\nAnvendelse\n_START_PARAGRAPH_\nX\'ene skrives som regel p\xc3\xa5 h\xc3\xa6nderne eller indg\xc3\xa5r i tatoveringer. For at tilkendegive at ens hardcore band er Straight Edge, implementeres det ofte i band-navnet. S\xc3\xa5ledes kan et band-navn se s\xc3\xa5ledes ud: The Contender \xe2\x86\x92 xThe Contenderx. I navne bruges det ogs\xc3\xa5 p\xc3\xa5 lignende m\xc3\xa5de, s\xc3\xa6rligt p\xc3\xa5 debatfora om og for hardcore.'